דון פרנץ'

דון רומה פרנץ' (באנגלית: Dawn Roma French; נולדה ב-11 באוקטובר 1957) היא שחקנית, סופרת, וקומיקאית אנגלייה. היא מוכרת בעיקר מהופעותיה בתוכנית המערכונים "פרנץ' וסונדרס" יחד עם שותפתה ג'ניפר סונדרס, ומתפקידה ג'רלדין גריינג'ר הכומר של הכפר בסיטקום "הכומר מדיבלי". פרנץ' הייתה מועמדת לשבעה פרסי באפט"א לטלוויזיה וזכתה בחברות בבאפט"א עם ג'ניפר סונדרס.

 ביוגרפיה 
דון רומה פרנץ' נולדה בהוליהד, אנגלסי, ויילס, להורים אנגלים. אביה, דניס ורנון פרנץ' ואמה פליסיטי רומה פרנץ' (שם נעורים או'בריאן) התחתנו ב-1953 בעיר הולדתם פלימות'. היא התחנכה בבית ספר העצמאי סנט דנסטנ'ס אבי. לפרנץ' יש אח, גארי, יליד 1955. אביה שירת בחיל האוויר המלכותי והוצב ב-RAF Valley. כשאביה הוצב ב-RAF Faldingworth היא למדה בבית הספר קאיסטור שבלינקולנשייר. היא קיבלה מלגה שאפשרה לה ללמוד בבית הספר ספנס בניו יורק.

ב-1997 למדה פרנץ' בבית הספר למשחק "Central School of Speech and Drama" שם הכירה את ג'ניפר סונדרס השותפה העתידית שלה בסדרות קומיות בטלוויזיה. שתיהן הגיעו מרקע דומה כיוון שהאבות של שתיהן שרתו בחיל האוויר המלכותי (RAF). הן גדלו באותו בסיס והייתה להן חברה משותפת, אם כי השתיים לא נפגשו לפני כן. בתחילה צמד הקומיקאיות לא חיבבו זו את זו. פרנץ' רצתה להיות מורה לדרמה וסונדרס תיעבה את הרעיון ולא אהבה את פרנץ' על היותה נלהבת ובטוחה בדרכה.

בהיותן בקולג' היו פרנץ' וסונדרס גרו יחד. שותפיהם לדירה שכנעו אותן ליצור קומדיה כחלק מהפרויקטים בלימודים. הן הפכו לחברות אחרי ששוחחו בפעם הראשונה שיחה רצינית. בהיותה בקולג' נפרדה פרנץ מהארוס שלה דייוויד סמיית', שהיה קצין בצי המלכותי הבריטי. אחרי סיום לימודיהן שיחקו פרנץ' וסונדרס במופע בשם "Menopause Sisters", שבו בין שאר הן שמו טמפונים באוזניים. הן זכו להכרת הקהל כשהופיעו עם חבורת הקומיק סטריפ  כחלק מהסצנה של "הקומדיה האלטרנטיבית"  בתחילת שנות ה-80 של המאה העשרים.

פרנץ' כתבה אוטוביוגרפיה בצורת רומן מכתבים שהיה לרב-מכר בשם "Dear Fatty". הספר יצא לאור ב-2008. בראיון ב"מופע של פול או'גריידי" אמרה פרנץ' כי "Fatty" (שמנה) היה הכינוי שלה לג'ניפר סונדרס, כבדיחה על המשקל שלה עצמה.

 טלוויזיה 
הופעת הבכורה של פרנץ' בטלוויזיה הייתה ב-1982 כשהופיעה בסדרת "הקומיק סטריפ" של ערוץ 4 בפרק "Five Go Mad in Dorset". כל פרק הוקדש לסיפור אחד שלם. בנוסף לפרנץ' וסונדרס השתתפו בתוכנית פיטר ריצ'רדסון, ריק מייאל, רובי קולטריין ואדריאן אדמונדסון. פרנץ שיחקה ב-27 מתוך 37 הפרקים של הסדרה וכתבה שנים מהם. פרק אחד היה פרודיה על מערבוני ספגטי והשני סרט בשחור לבן על בחור אידיוט חסר תקנה. להכרה רחבה יותר זכתה פרנץ' ב-1981 כשהמפיק מרטין לואיס הקליט אלבום של "הקומיק סטריפ" שכלל מערכונים של פרנץ' וסונדרס. האלבום יצא לאור בחברת Springtime!/Island Records בספטמבר 1981. בשנת 1985 השתתפה פרנץ' יחד עם סונדרס טרייסי אולמן, ורובי וקס בסיטקום "Girls on Top" אודות ארבע נשים אקסצנטריות החולקות דירה בלונדון.

פרנץ' הייתה שותפה לכתיבה וכיכבה לצדה של סונדרס בסדרה הקומית "פרנץ' וסונדרס" ששודרה לראשונה ב-1987. בתוכנית גילמו השתיים דמויות של ידוענים רבים בהם את מדונה, שר, קתרין זיטה-ג'ונס ולהקת ספייס גירלז. בנוסף עשו השתיים פרודיות על הסרטים "שר הטבעות", "מלחמת הכוכבים" ו"הארי פוטר וחדר הסודות". תוכנית המערכונים האחרונה של פרנץ' וסונדרס "A Bucket o' French & Saunders" עלתה לשידור ב-8 בספטמבר 2007.

פרנץ' וסונדרס ניהלו גם קריירות נפרדות. מ-1991 ועד 1999 כיכבה פרנץ' בסדרה "Murder Most Horrid" בה גילמה בכל פרק דמות אחרת, לפעמים בדמות הרוצח, לפעמים הקורבן ולפעמים שניהם. ב-2002 שיחקה פרנץ' בדרמה הקומית "טד ואליס". בסדרה המתרחשת באזור האגמים מגלמת פרנץ' אישה המתאהבת בחייזר. עוד הופיעה פרנץ' בסיטקום "Wild West" של ה-BBC יחד עם קתרין טייט בו היא מגלמת אישה המתגוררת בקורנוול שהיא לסבית, לאו דווקא מתוך דחף טבעי אלא יותר מחוסר ברירה. הסדרה לא זכתה להצלחה רבה וירדה מהמסך ב-2004.

התפקיד הגדול שלה היה בסדרה הפופולרית של ה-BBC "הכומר מדיבלי" שריצ'רד קרטיס יצר עבורה. היא כיכבה בתפקיד ג'רלדין גריינג'ר, כומר אישה בכפר קטן בשם דיבלי. בפרק האחרון של הסדרה, שהציג את טקס הנישואים של ג'רלדין, צפו כ-12.3 מיליון איש. ב-2013 שיחקה פרנץ' בפרק קצר נוסף של "הכומר מדיבלי" לצדו של דמיאן לואיס במסגרת ה"קומיק ריליף". על הופעתה בפרק האחרון הייתה פרנץ' מועמדת לפרס באפט"א.

בסדרה הקומית "ג'אם וג'רוזלם" מגלמת פרנץ' אישה בשם "רוזי" הסובלת הפרעת זהות דיסוציאטיבית ולה אלטר אגו בשם "מרגרט". בסדרה מככבת סו ג'ונסטון בתפקיד הראשי ומשתתפות גם ג'ניפר סונדרס (שיצרה וכתבה את הסדרה) בתפקיד קרוליין וג'ואנה לאמלי בתפקיד דלילה. בסדרה "הממלכה הקטנה" השתתפה פרנץ' בתפקיד אורח וגילמה את אמו של ויקי פולארד. היא גם הופיעה בפרק ספיישל של "הממלכה הקטנה", שבו השתתפו ידוענים אחדים, וששודר ב-BBC במסגרת ה"קומיק ריליף". פרנץ' שיחקה בתפקיד ברמנית לסבית יחד עם דאפיד תומאס (מאט לוקאס).

ב-2006 הופיעה פרנץ' בפרק "Sleeping Murder" במסגרת סיפורי "גברת מארפל" על פי הספרים של אגאתה כריסטי. ב-2008 שיחקה בתפקיד קרוליין ארלס בדרמה הטלוויזיונית "הדרך לקנדלפורד". על הדמות של קרוליין אמרה פרנץ' "זו דמות די תוססת, היא די קיצונית, שותה יותר מדי, צוחקת יותר מדי ושרה יותר מדי. אבל היא אוהבת מאוד את בני משפחתה. היא רק מגזימה לפעמים". ב-2010 כיכבה פרנץ' לצדו של אלפרד מולינה בסדרה "רוג'ר וואל הגיעו".

פרנץ' השתתפה בסרטי הקומדיה הקצרים "Little Crackers" ששודרו בחג המולד 2010.
בדצמבר 2011 הופיעה פרנץ' בתוכניתו של מייקל בובלה "Home For Christmas". ביולי 2012 הייתה שופטת בתוכנית של ITV "סופרסטאר".

 קולנוע ותיאטרון 
בקולנוע שיחקה פרנץ' בתפקיד "הגברת השמנה" בעיבוד ל"הארי פוטר והאסיר מאזקבאן" והחליפה את אליזבת ספריגס שגילמה את הדמות בסרט הראשון בסדרה. השחקן לני הנרי, בעלה של פרנץ' באותה עת, דיבב את "הראש המצומק" באותו סרט. ב-2005 דיבבה פרנץ' את גברת ביבר (בונה) בסרט "סיפורי נרניה: האריה, המכשפה וארון הבגדים" המבוסס על ספרו של ק.ס. לואיס.
ב-2010 דיבבה את אנג'י הפיל בסרט המצויר "ג'ננה בסוואנה" (Animals United).

בתיאטרון שיחקה פרנץ' במחזות "חלום ליל קיץ", "My Brilliant Divorce" וב-"Smaller" העוסק במורה בבית ספר המטפלת באמה הנכה. בינואר 2007 גילמה את דמות הדוכסית קרקנטרופ באופרה "בת הגדוד" מאת גאטנו דוניצטי בבית האופרה המלכותית, קובנט גארדן. בתפקידים הראשיים בהפקה הופיעו זמרת הסופרן נטלי דסיי  והטנור חואן דייגו פלורס. ב-2010 הופיעה פרנץ' שוב באותו תפקיד בהפקה מחודשת של האופרה בקובנט גארדן.

ב-2014 יצאה לסיור הופעות בתוכנית בשם "30 מיליון דקות". שם המופע מרמז על הגיל שלה בדקות בשנת 2014 בתאריכים 25 - 26 באוקטובר.

 חיים אישיים 
ב-20 באוקטובר 1984 התחתנה פרנץ' עם השחקן לני הנרי בקובנט גרדן שבלונדון. השניים אמצו בת בשם בילי.
ב-6 באפריל 2010 הודיעו פרנץ' והנרי שהם נפרדים אחרי 25 שנות נישואים. בני הזוג התגרשו ב-2010.

ב-2011 החלה פרנץ' לצאת עם מארק בינגל, והם התחתנו ב-2013.

פרנץ' תומכת במפלגת הלייבור.

 פרסים ומועמדויות 
 פרסי באפט"א 
 1989 - מועמדות לפרס באפט"א לטלוויזיה להופעה הטובה ביותר בבידור קל על הופעתה בסדרה "פרנץ' וסונדרס"
 1991 - מועמדות לפרס באפט"א לטלוויזיה להופעה הטובה ביותר בבידור קל על הופעתה בסדרה "פרנץ' וסונדרס"
 1998 - מועמדות לפרס באפט"א לטלוויזיה להופעה הקומית הטובה ביותר עבור הסדרה "הכומר מדיבלי"
 2000 - מועמדות לפרס באפט"א לטלוויזיה להופעה הקומית הטובה ביותר עבור הסדרה "הכומר מדיבלי"
 2001 - מועמדות לפרס באפט"א לטלוויזיה להופעה הקומית הטובה ביותר עבור הסדרה "הכומר מדיבלי"
 2007 - מועמדות לפרס באפט"א לטלוויזיה להופעה הקומית הטובה ביותר עבור הסדרה "הכומר מדיבלי"
 2009 - זכתה בחברות באקדמיה הבריטית לאומנויות הקולנוע והטלוויזיה יחד עם ג'ניפר סונדרס.
 2011 - מועמדות לפרס באפט"א להופעה הטובה ביותר בתפקיד קומי על הסדרה "רוג'ר וואל הגיעו"

 פרסי הקומדיה הבריטית 
 1997 - זכייה בפרס הקומדיה הבריטית לשחקנית הקומית הטובה ביותר עבור הסדרה "הכומר מדיבלי"
 1998 - מועמדות לפרס הקומדיה הבריטית לשחקנית הקומית הטובה ביותר עבור הסדרה "הכומר מדיבלי"
 2011 - מועמדות לפרס הקומדיה הבריטית לשחקנית הקומית הטובה ביותר עבור הסדרה "פסיכו-וויל"

 פרסי הטלוויזיה הלאומית 
 1998 - מועמדות לפרס הטלוויזיה הלאומית לשחקנית הקומית הפופולרית ביותר עבור "הכומר מדיבלי"
 2000 - מועמדות לפרס הטלוויזיה הלאומית לשחקנית הקומית הפופולרית ביותר עבור "הכומר מדיבלי"
 2002 - מועמדות לפרס הטלוויזיה הלאומית לשחקנית הקומית הפופולרית ביותר עבור "טד ואליס"
 2003 - מועמדות לפרס הטלוויזיה הלאומית לשחקנית הקומית הפופולרית ביותר עבור "Wild West"

 פרסים אחרים 
 1991 - זכתה בפרס "Writers' Guild of Great Britain" על "פרנץ' וסונדרס"
 2001 - סרבה לקבל תואר קצין מסדר האימפריה הבריטית (OBE) יחד עם ג'ניפר סונדרס
 2002 - זכתה בפרס ורד הזהב "Rose d'Or Light Entertainment Festival Award" בשיתוף עם ג'ניפר סונדרס

פילמוגרפיה
טלוויזיה
 שנה שם שם באנגלית תפקיד הערות 1982 קומיק סטריפ The Comic Strip תפקידים שונים 1982 Five Go Mad in Dorset ג'ורג' 1983 Five Go Mad on Mescaline ג'ורג' 1982–1984 הצעירים The Young Ones ארנב הפסחא / משוגעת 1985–1986 Girls on Top אמנדה ריפלי 1985 Happy Families טבחית 1987–2007 פרנץ' וסונדרס French and Saunders תפקידים שונים 1991–1999 Murder Most Horrid דיאן סופטלימריהג'ודי טלנטריטה פרופסבאנטי ברסלאוקייטי הטקליףסוניה רדפרן אנתולוגיה - תפקיד אחר בכל פרק 1992 פשוט נהדרת Absolutely Fabulous קאתי בפרק "מגזין" 1993–1995 אגדת אי המטמון The Legends of Treasure Island ג'ים הוקינס 1994–2007 הכומר מדיבלי The Vicar of Dibley ג'רלדין גריינג'ר תפקיד ראשי, 2 עונות ו-10 פרקי ספיישל 1997 סקס ושוקולד Sex & Chocolate בוו בודג'ר 1999 שיאכלו עוגות Let Them Eat Cake ליזט 2000 גבעת ווטרשיפ Watership Down באטרקאפ דיבוב 2000 פרנץ' וסונדרס French and Saunders Live תפקידים שונים 2002 טד ואליס Ted and Alice אליס פוטקין 2002–2004 Wild West מרי 2005–2006 מיס מארפל Agatha Christie's Marple ג'נט ארסקין 2006, 2008–2009 ג'אם וג'רוזלם Jam and Jerusalem רוזי 2006 Dawn French's Girls Who Do Comedy בתפקיד עצמה 2006 הממלכה הקטנה Little Britain Abroad 2007 High Table 2007 The Meaning of Life 2007 Dawn French's Boys Who Do Comedy בתפקיד עצמה 2008, 2011 הדרך לקנדלפורד Lark Rise to Candleford קרוליין ארלס 2009–2011 פסיכו-וויל Psychoville ג'וי אסטון 2009 המופע של פול או'גריידי The Paul O'Grady Show מנחה אורחת 2010–2012 רוג'ר וואל הגיעו Roger & Val Have Just Got In ואל סטיבנסון 2012 Superstar שופטת 2013 Heading Out פרנסס 2013–2014 Australia's Got Talent שופטת 2013 האנשים הלא נכונים The Wrong Mans לינדה בורן

קולנוע
 שנה שם שם באנגלית תפקיד הערות 1985 The Supergrass אנדראה 1987 Eat the Rich 1996 הרפתקאות פינוקיו The Adventures of Pinocchio אשת האופה 1999 Milk וירג'יניה 1999 דייוויד קופרפילד David Copperfield גברת קראפ 2000 מייבי בייבי Maybe Baby 2004 הארי פוטר והאסיר מאזקבאן Harry Potter and the Prisoner of Azkaban הגברת השמנה 2005 סיפורי נרניה: האריה, המכשפה וארון הבגדים The Chronicles of Narnia: The Lion, the Witch and the Wardrobe גברת ביבר דיבוב 2006 אהבה וצרות אחרות Love and Other Disasters 2009 קורליין ודלת הקסמים Coraline גברת מרים פורסיבל דיבוב 2010 ג'ננה בסוואנה Animals United אנג'י 2016 פשוט נהדרת: הסרט Ab Fab: The Movie2022הפילה של הקוסםדיבוב מוות על הנילוס Death on the Nile מיס בווארס

תפקידים בתיאטרון
 שנה שם הערות 1993–1994 Me and Mamie O'Rourke תיאטרון סטנד, לונדון When I was a Girl I used to Scream and Shout תיאטרון וייטהול, לונדון All Soul's Night תיאטרון ליריק, לונדון 1996 אגם הברבורים 1997 Then Again 1997 Side By Side 2001 חלום ליל קיץ 2003 My Brilliant Divorce תיאטרון אפולו, לונדון 2005 Smaller תיאטרון ליריק, לונדון 2007 La fille du régiment רויאל אופרה האוס, לונדון 2008–2009 Still Alive 2014 – Thirty Million Minutes

 ביבליוגרפיה 
סיפורת
 "A Tiny Bit Marvellous" (הוצאת פינגווין, 2010)
 "Oh Dear Silvia" (הוצאת פינגווין, 2012)
 "According to Yes" (הוצאת פינגווין, 2015)
אוטוביוגרפיה
 "Dear Fatty" (הוצאת Arrow, 2007)
</div>
קומדיה
 "Girls on Top" (עם ג'ניפר סונדרס ורובי וקס)
 "A Feast of French and Saunders" עם ג'ניפר סונדרס
ספרים נוספים
 Big Knits: Bold, Beautiful, Designer Knitwear (with Sylvie Soudan) (Ebury, 1990)
 Great Big Knits: Over Twenty Designer Patterns (with Sylvie Soudan) (Trafalgar Square, 1993)
 Frigid Women by Sue and Victoria Riches (with a foreword by Dawn French) (Eye Books Direct, 1996)
 Cruising by Beryl Cook (with a foreword by Dawn French) (Victor Gollancz, 2000)

קישורים חיצוניים

 אתר פרנץ' וסונדרס


הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:קומיקאים בריטים
קטגוריה:סופרות אנגליות
קטגוריה:אנטישמיות בממלכה המאוחדת: אישים
קטגוריה:בריטיות שנולדו ב-1957
קטגוריה:בריטים שנולדו ב-1957